CELEX: 32020D1688
Language: et
Date: 2020-09-25 00:00:00
Title: Euroopa Keskpanga otsus (EL) 2020/1688, 25. september 2020, millega muudetakse otsust (EL) 2020/187 pandikirjade kolmanda ostukava rakendamise kohta (EKP/2020/48)

13.11.2020   
               
               
                  ET
               
               
                  Euroopa Liidu Teataja
               
               
                  L 379/58
               
            
         EUROOPA KESKPANGA OTSUS (EL) 2020/1688,
         25. september 2020,
         millega muudetakse otsust (EL) 2020/187 pandikirjade kolmanda ostukava rakendamise kohta (EKP/2020/48)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiku koosmõjus artikli 3.1 esimese taande ja artikliga 18.1,
         ning arvestades järgmist:
         
                     (1)
                  
                  
                     Euroopa Keskpanga otsusega EKP/2014/40 (1) kehtestati pandikirjade kolmas ostukava (CBPP3), mis sõnastati uuesti Euroopa Keskpanga otsusega (EL) 2020/187 (EKP/2020/8) (2). Varaga tagatud väärtpaberite ostukava, avaliku sektori varade järelturult ostmise kava ja ettevõtlussektori võlakirjade ostukava kõrval moodustab CBPP3 osa Euroopa Keskpanga (EKP) laiendatud varaostukavast. Varaostukava eesmärk on tõhustada rahapoliitika ülekandumist, lihtsustada laenuandmist euroala majandusele, lihtsustada laenusaamise tingimusi kodumajapidamistele ja ettevõtjatele ning toetada inflatsioonimäära taastumist tasemel, mis on keskmise aja jooksul 2 %st allpool, kuid selle lähedal, mis on kooskõlas EKP esmase ülesandega säilitada hindade stabiilsus.
                  
               
                     (2)
                  
                  
                     5. märtsil 2020 otsustas EKP nõukogu seada automaatse piirangu kõlblike osapoolte juurdepääsule eurosüsteemi rahapoliitika operatsioonidele teatavatel sätestatud asjaoludel. Seetõttu otsustas EKP nõukogu, et juhul kui kehtib automaatne piirang, peatamine või väljajätmine Euroopa Keskpanga suunise (EL) 2015/510 (EKP/2014/60) (3) kohaselt, peab samal ajal kehtima asjaomase osapoole pandikirjade automaatne väljajätmine CBPP3 alusel tehtavatest ostudest.
                  
               
                     (3)
                  
                  
                     Seetõttu tuleb otsust (EL) 2020/187 (EKP/2020/8) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Otsust (EL) 2020/187 (EKP/2020/8) muudetakse järgmiselt:
            artikli 3 lõike 3 punkt d asendatakse järgmisega:
            
                        „d)
                     
                     
                        pandikirjad, mis on emiteeritud krediidiasutuste poolt, kelle juurdepääs eurosüsteemi rahapoliitika operatsioonidele on peatatud, piiratud või välistatud suunise (EL) 2015/510 (EKP/2014/60) alusel, jäetakse automaatselt välja ostudest CBPP3 alusel peatamise, piiramise või välistamise kehtivuse ajaks. Erandina käesoleva punkti d esimesest lausest jätab EKP nõukogu endale õiguse juhtumipõhise hindamise alusel uuesti hinnata, kas välja jätta pandikirjad, mille on emiteerinud eurosüsteemi rahapoliitika operatsioonidele juurdepääsu omavad krediidiasutused, kelle juurdepääs eurosüsteemi rahapoliitika operatsioonidele on peatatud, piiratud või välistatud suunise (EL) 2015/510 (EKP/2014/60) alusel.“
                     
                  
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Frankfurt Maini ääres, 25. september 2020
            
               
                  EKP nõukogu nimel
               
               
                  EKP president
               
               Christine LAGARDE
            
         
         
            (1)  Euroopa Keskpanga otsus EKP/2014/40, 15. oktoober 2014, tagatud võlakirjade kolmanda ostukava rakendamise kohta (ELT L 335, 22.11.2014, lk 22).
         
            (2)  Euroopa Keskpanga otsus (EL) 2020/187, 3. veebruar 2020, pandikirjade kolmanda ostukava rakendamise kohta (EKP/2020/8) (ELT L 39, 12.2.2020, lk 6).
         
            (3)  Euroopa Keskpanga suunis (EL) 2015/510, 19. detsember 2014, eurosüsteemi rahapoliitika raamistiku rakendamisekohta (EKP/2014/60) (ELT L 91, 2.4.2015, lk 3).